Sabine Kirchmeier
Sabine Kirchmeier er en dansk lingvist og politiker. Hun var lektor i datalingvistik ved Handelshøjskolen i København i årene 1998-2006 og direktør for Dansk Sprognævn fra 2006 til 2019.
Som gruppeformand for Socialdemokratiet i Farum (fra 2005: Furesø) Kommunalbestyrelse var Kirchmeier leder af oppositionen mod borgmester Peter Brixtofte under Farumsagen.
Hun har i sprogvidenskabelig sammenhæng især beskæftiget sig med dansk syntaks og maskinoversættelse og er fortaler for at styrke dansk som samfundsbærende sprog. I 2006 blev hun udnævnt til den første direktør for Dansk Sprognævn.